A controversia de fotografie da Nikki Catsouras

A controversia de fotografie da Nikki Catsouras a tocca de fotografie trapelæ da Nicole "Nikki" Catsouras (4 de marso do 1988 - 31 d'ottobre do 2006), mòrta à l'etæ de 18 anni inte un açidente d'auto à erta lestixe dòppo avei perso o contròllo de unna Porsche 911 Carrera appartegnua a-o sò poæ, piccando contra un casello autostradâ in Lake Forest, Califòrnia. De föto do còrpo desfigurou da Catsouras vegnian pubricæ in sce l'Internet, portando a seu famiggia a condue de açioin legale à caxon de affliçioin dipeise da queste.

 Contesto 

 E çirconstanse de l'açidente 
Inta data de l'açidente, o 31 d'ottobre do 2006, a Catsouras e i seu genitoî aveivan passou o disnâ assemme inta seu casa a-o Ladera Ranch. Dòppo disnâ o poæ, Christos Catsouras, o l'à piggiou pe andâ à louâ intanto che seu moæ a l'ea arrestâ à casa. Passa 10 menuti che a moæ a sente unna pòrta serráse con di pasci feua da pòrte de derê. Comme ch'a l'arriva da-o garaxe a l'arriesce à vedde seu figgia fâ marcia inderê feua do viâ inta Porsche 911 Carrera do poæ - A machina che lê a no l'aveiva o permisso de portâ. Seu moæ a l'à ciammou o poæ, ch'o l'à incomensou à giâ co-a machina pe trovâ seu figgia. Into mentre, o ciamma o 911 ascì pe avei un aggiutto, pròpio pöchi menuti primma de l'açidente, e o l'ea stæto misso in atteisa. Appeña ch'o vegnià levou da l'atteisa o vegnià informou de l'açidente

 L'açidente 
A Catsouras a viægiava in sciâ 241 Toll Road inta Lake Forest pe 1:38 do dòppodisnâ quande a s'à frattâ contra unna Honda Civic ch'a l'ea apreuvo à passâ in sciâ drita à ciù de 100 miggia pe oa (160 km/hr). A Porsche a l'à incroxou o mezo ancio da stradda ch'o mancava de unna bärea fixica inte quello segmento, e a l'à piccou contra un casello de çemento sensa equipaggio vexin à l'intercangio de l'Alton Parkway. A Porsche a vegnià destruta e a Catsouras a moià into corpo. I exammi tossicològichi revelian tracce de cocaiña ma no alcòl into còrpo da Catsouras.

 E fotografie trapelæ 
Segondo Newsweek, "l'açidente o saià coscì tremendo che o mego legâ o no lascià a-i genitoî de indentificâ o còrpo da seu figgia. À tutte e mainee fotografie da scena da mòrte da Catsouras l'ean stæte piggiæ da-i agenti da California Highway Patrol comme parte de proçedue standard pe collixoin fatæ. Queste fotografie l'ean stæte transmisse à di colleghi e dapeu l'en trapelæ inte l'Internet.

Doî impiegæ do CHP, o Aaron Reiche o Thomas O'Donnell, l'an ammisso d'avei relasciou e fotografie into violâ e polisse do CHP. O O'Donnell ciù avanti o decciarià inte de interviste ch'o l'aveiva mandou e föto solo a-o seu acconto e-mail pe ammiâle ciù avanti, quande o Reich o l'affermià d'avei trasmisso e imagine to atre quattro persoñe. I genitoî da Catsouras fito l'an descoverto e fötografie postæ online. E imagine aveivan guägnou tanta attençion, ascì un scito fäso de Myspace pe tribuo ch'o l'aveiva di link a.e fotografie. Atre persoñe aveivan mando pe e-mail pe mezo de l'anonimitæ de còpie de föto a-a famiggia Catsouras con di titoli fäsci, inte un caxo adreitua un sotta titolo o fava "Woohoo Daddy! Hey daddy, I'm still alive.", Òscia "Bacere Papà! Ehi Papà, son ancon viva." Questo o portià i Catsouras à no deuviâ ciù l'Internet e pe-o ben ëse da figgeua picciña ch'a poeiva arrestâ feria da-a vixon de föto, à educâla in casa.

I aspeti de molestie online de questo caso vegnian trattæ da-o Werner Herzog into seu documentäio do 2016 Lo and Behold. Reveries of the Connected World.

 E açioin legale da famiggia 
I Catsouras ciammian in giudiçio a California Highway Patrol e i doî supervisoî responsabili da sciortia de imagine inta Superior Court of California pe-a Orange County. a-o comenso un giudiçe o stabilià che saieiva stæto appropiou mandâ avanti o caso contra a CHP pe-a sciortia de fotografie.

Unna investigaçion interna a portià a CHP à proclamâ unn'apologia formâ e a l'à piggiou atto pe prevegnî scituaçioin scimile into futuo, dòppo ch'a l'à descoverto da violaçion da polissa do dipartimento da parte di doî supervisoî resposabili da sciortia de föto. O'Donnell o vegnià sospeiso pe 25 giorni sensa stipendio e o Reich o lascià pöco ciù avanti "pe raxoin no correlæ", segondo o seu avvocou. In tutti i caxi quande a defeisa a faià domanda pe giudiçio sommario, o giudiçe Steven L. Perk o recaccià o caxo contra o dipartimento da CHP scicomme tutti e doî o Reich e o O'Donnell ean stæti levæ comme difensoî. O giudiçe Perk o stabilià che i doî no aveivan nisciuña responsabilitæ de proteze a privacy da famiggia Catsouras, tiando zu coscì e base pe-o caxo. O giudiçe da corte suprema ch'o l'aveiva recacciou o caso di Catsouras o stabilià pe-o Marso do 2008 che sciben che a conduta di messaggê l'ea stæta "in assoluo da mostasâ" no gh'ea nisciuña lezze ch'a rendesse punibile.

A CHP mandià de notifiche "cease and desist"  a-i sciti possessoî de imagine pe levâle da l'Internet. I Catsouras assummian ReputationDefender pe aggiuttâli into levâ e föto, ma e l'en delongo spantegæ ReputationDefender stimma che o l'à convinto di sciti à levâ 2500 exempi de föto, ma o l'ammette che levâle do tutto l'é imposcibile. Avvocou e blògger Ted Frank l'à scrito che sciben che i media ean simpatetichi co-a scituaçion di genitoî, "o effetto Streisand o l'à portou ancon ciù a.o spantegâse de föto".

O primmo de Frevâ do 2010, l'é stæto reportou che a Corte d'appello da California pe-o quarto distreito a l'à invertio a garançia do giudiçe Perk de giudiçia sommaria e a-o conträio a stabilià che i Catsouras aveiva o drito de processâ i difensoî pe negligensa e infliçion intençioná de affliçion emotiva. Ciammando e açioin do O'Donneell e do Reich "volgæ" e "defiçiente de moralitæ", a corte à stabilio:Emmo fê inta CHP de proteze e servî o pubrico. L'é antitetico à questa aspettativa pe-a CHP de causâ danno contra noiatri into rende i resti maxellæ di nòstri amæ soggetto do sensaçionalismo de l'Internet ... o O'Donnell e o Reich ean responsabili co-i querelanti de no desfrutâ e evidense acquisie da-o CHP-acquired in mainea tâ da mettile inte un reisego prevedibile de grave affliçion emotiva.A-i 25 de mazzo do 2011 a corte d'appello da Califòrnia pe-o quarto distreito a stabilià che o Aaron Reich no poeiva provâ che mandâ e fotografie pe e-mail l'é protetto da-o primmo emendamento. O Reich o l'aveiva affermou che o l'aveiva mandou e fotografie comme messaggio a reguardo di reiseghi do beive e guiddâ, scicomme assemme a-e föto o l'aveiva azzonto un messaggio contra o guiddâ da imbriæghi, sciben che a Catsouras inte i exammi postmortem a l'aveiva un contegnuo de alcòl de zero. 

A-i 30 de zenâ do 2012 a CHP a razzonze un accòrdio co-a famiggia di Catsouras pe un remborso de 2.37 mioin de dollari in danni. A Fran Clader, rapresentante da CHP, a commentià: "Nisciun ammontâ de dinæ o peu compensâ o dolô patio da-i Catsouras. Emmo razzonto unna soluçion co-a famiggia pe avansâ de speise sostançiæ de lite continuæ e proçesci. L'é a nòstra speansa che co.a resoluçion de questa costion legale, a famiggia di Catsouras a peu reçeive uña quarche concluxon.

 Nòte 
Articolo in ingleise in sciô guägno legale da famiggia Catsouras

Categorîa:Sòciologia